CELEX: 62016CN0171
Language: sl
Date: 2016-03-24 00:00:00
Title: Zadeva C-171/16: Predlog za sprejetje predhodne odločbe, ki ga je vložilo Rayonen sad Sofia (Bolgarija) 24. marca 2016 – kazenski postopek zoper Trajana Beškova

6.6.2016   
            
            
               SL
            
            
               Uradni list Evropske unije
            
            
               C 200/11
            
         Predlog za sprejetje predhodne odločbe, ki ga je vložilo Rayonen sad Sofia (Bolgarija) 24. marca 2016 – kazenski postopek zoper Trajana Beškova
   (Zadeva C-171/16)
   (2016/C 200/17)
   Jezik postopka: bolgarščina
   
      Predložitveno sodišče
   
   Rayonen sad Sofia
   
      Stranka v postopku v glavni stvari
   
   Trajan Beškov
   
      Vprašanja za predhodno odločanje
   
   
               1.
            
            
               Kako je treba razlagati pojem „novi kazenski postopek“, uporabljen v Okvirnem sklepu Sveta 2008/675/PNZ z dne 24. julija 2008 o upoštevanju obsodb med državami članicami Evropske unije v novem kazenskem postopku, in ali mora biti nujno povezan z ugotovitvijo krivde pri storjenem kaznivem dejanju ali pa lahko zadeva tudi postopek, v katerem v skladu z nacionalnim pravom druge države članice kazen, izrečena s prejšnjo sodbo, konzumira drugo kazen ali se v to všteje oziroma je treba naložiti njeno ločeno prestajanje?
            
         
               2.
            
            
               Ali je treba člen 3(1) v povezavi z uvodno izjavo 13 Okvirnega sklepa 2008/675/PNZ razlagati tako, da ne nasprotuje nacionalnim določbam, v skladu s katerimi postopka za upoštevanje prejšnje, v drugi državi članici sprejete sodbe, ne more začeti obsojena oseba, ampak le država članica, v kateri je bila prejšnja sodba sprejeta, oziroma država članica, v kateri teče nov kazenski postopek?
            
         
               3.
            
            
               Ali je treba člen 3(3) Okvirnega sklepa 2008/675/PNZ razlagati tako, da ni dopustno, da država, v kateri teče nov kazenski postopek, spremeni vrsto izvršitve kazni, ki jo je izrekla država članica, v kateri je bila sprejeta prejšnja sodba, in sicer tudi v primerih, v katerih v skladu z nacionalnim pravom druge države članice kazen, izrečena s prejšnjo sodbo, konzumira drugo kazen ali se v to všteje oziroma je treba naložiti njeno ločeno prestajanje?